alexandrainst/scandi-wiki huggingface dataset:
WorldWideWeb

Denne artikkelen er om den første nettleseren. For artikkelen om det globale informasjonsrommet se World Wide Web.

WorldWideWeb var verdens første nettleser. Den ble utgitt 23. desember 1990 av den britiske forskeren Tim Berners-Lee, og kjørte på NeXTSTEP-plattformen. Navnet ble senere endret til Nexus for å unngå navneforveksling med World Wide Web.

WorldWideWeb var det første programmet som ikke bare brukte den vanlige File Transfer Protocol men også Hypertext Transfer Protocol, som ble oppfunnet av Berners-Lee i 1989. 

Kildekoden ble utgitt i public domain i 1993.  Noe av koden finnes fremdeles på Berners-Lees NeXTcube i CERN-museet, og har ikke blitt hentet ut på grunn av datamaskinens status som en historisk gjenstand.

Referanser

Eksterne lenker 
 
 A Little History of the World Wide Web

Nettlesere
Fossen Bratte

Fossen Bratte (også kalt Brudesløret) er en vernet foss i Eikedalselva nederst i Eikedalen i Samnanger kommune.

Under den andre verdenskrig var dalen åsted for kampene ved fossen Bratte. Det var en sperrestilling oppe i svingen på vegen der fossen kaster seg ut.

I april 1940 fulgte den tyske fremrykkingen mot Voss tre offensiver: Langs Bergensbanen, gjennom dalføret Granvin-Skjervet og langs Hardangervegen. Her utgjorde fossen Bratte en nesten ugjennomtrengelig sperre der den velter ut fra et smalt gjel. Om ettermiddagen den 22. april 1940 rykket tyske styrker frem mot de norske sikringsstyrkene og frivillige skytterlagsfolk oppstilt ved fossen. I dag står det et minnesmerke over de tre falne nordmennene. 

Det var tre skytterlagsfolk som satte livet til i kampene 23. april 1940 da tyskerne kom bakfra: Arne Soldal, Lars Vangdal og Sjur Mo.

En tysker falt også, og senere omkom to tyske soldater ved fossen Bratte da motorsykkelen deres ikke klarte svingen. I 1954 kjørte en bil utfor, og føreren omkom.

Et ektepar, René Zephir Laigle (28 år) og Ginette Doux Laigle (24 år) var på bryllupsreise da de kjørte utfor vegen 13. juli 1951. De kjørte ut øverst ved fossen, og begge mistet livet. Det er satt opp en minneplakett nederst i dalen. 

Folkene på Storli-gården var opptatt med slåttonnen da de hørte et brak, og så en rød bil rase utfor og knuses ved fossens fot. Like nedenfor fant de en død kvinne. En koffert med herreklær ble også funnet, men først dagen etter fant de eieren omkommet. I bilvraket lå brudekjolen og brudebuketten, inntullet i et slør av tyll. Dette skapte misforståelsen om at hendelsen ga fossen tilnavnet Brudesløret. Det fremgår av avisene fra ulykkestidspunktet at navnet Brudesløret var innarbeidet og i vanlig bruk i 1951.

Referanser 

Samnangers geografi
Fosser i Vestland
Junus-bek Jevkurov

Junus- bek Bamatgirejevitj Jevkurov (russisk: Юнус-бек Баматгиреевич Евкуров; født 23. juli 1963 i Tarskoje i Nord-Ossetia) er en russisk politiker. Han er den nåværende presidenten i Ingusjetia sør i Russland, oppnevnt av president Dmitrij Medvedev 30. oktober 2008. Neste dag stemte parlamentet over oppnevnelsen og Jevkurov ble innsatt som Ingusjetias tredje president. Han er soldat, fallskjermjeger og Helt av Den russiske føderasjon og har vært aktiv i flere konflikter der Russland spilte en nøkkelrolle, inkludert Kosovo (1999) og Tsjetsjenia. 

Den 22. juni 2009 ble Jevkurov utsatt for et attentat der han ble alvorlig såret, og tre av livvaktene hans ble drept. Hans yngre bror og fem andre livvakter ble såret. 23. oktober 2011 ble Jevkurov igjen utsatt for et angrep.

Referanser 

Russiske politikere
Fødsler i 1963
Big Syke

Tyruss Himes (født 31. mars 1968, død 5. desember 2016) bedre kjent som Big Syke, var en amerikansk rapper som var kjent for å ha vært medlem av rap-gruppen Thug Life.

Referanser

Eksterne lenker 
 
 
 

Rappere fra USA
Personer fra Inglewood
Big Boy

Gustavo Roy Díaz (født 11. mars 1975 i Santurce i San Juan på Puerto Rico), bedre kjent som Big Boy, er en puertorikansk reggaetonartist.

Diskografi

Album
 1993: Mr. Big
 1994: Que Vayas Con Dios
 1996: Mis Ojos Lloran por Ti
 1997: He Chocado Con La Vida
 1999: Big Impact
 1999: Big Boy Mega Mix
 2000: Virus
 2002: The Phenomenon
 2003: Dando Candela
 2005: El Comeback
 2006: Reggaeton Reloaded 2.5

Singler
 1996: "Voz Sensual"
 1999: "Voy a To'as"
 2003: "¿Dónde Está el Amor?"
 2005: "Ihaa!"
 2005: "Baílalo"

Puertoricanske musikere
Borkenes skole

Borkenes skole er en offentlig grunnskole med 1.–10. trinn. Skolen ligger på Borkenes i Kvæfjord kommune i Troms.

Den første skolebygningen ble bygget i 1948, og har i dag klasserom for 4. til 7. trinn. Den kalles derfor for «barneskolen» eller «mellomtrinnet». Ungdomsskolen ble senere bygget like ved, i to omganger. Den nyeste delen av dette bygget ble ombygget i 2007. I forbindelse med Reform 97 og et ekstra barneskoletrinn ble den såkalte Småskolen åpnet i 1997, med klasserom for 1. til 3. klasse og lokaler for skolefritidsordning. Dette bygget ligger på den andre siden av Borkenes stadion.

Ungdomsskolen mottar elever både fra Borkenes og fra Vik skole.

Borkenes skole var demonstrasjonsskole i årene 2002–2005, på grunn av sitt ILK-program. ILK er en forkortelse for Intensivt lesekurs og skrivekurs.

Referanser

Barne- og ungdomsskoler i Troms og Finnmark
Skoler i Kvæfjord
Vik skole (Kvæfjord)

Vik skole er en offentlig skole med 1.–7. trinn. Skolen ligger i Vik i Kvæfjord kommune i Troms. Rektor er Berit Vik.

Skolen deltar i Comenius-prosjektet, et underprosjekt av Sokrates, som gir støtte til internasjonalt samarbeid mellom skoler i Europa. Senter for internasjonalisering av høyere utdanning (SIU) er den norske myndigheten i prosjektet.

Barneskoler i Troms og Finnmark
Skoler i Kvæfjord
Edier Frejd

Edier Frejd (født 16. desember 1979 i Cali) er en colombianskfødt svensk fotballspiller. Frejd vokste opp i tettstedet Viskafors utenfor Borås.

Hans tidligere klubber er Rydboholms SK, IF Elfsborg, UD Las Palmas, GAIS og Raufoss. Frejd gikk til Kongsvinger fra Raufoss før sesongen 2009.

Frejd ble kåret til årets KIL-spiller i 2009 på KIL supporterklubb sin nettside

Referanser

Eksterne lenker 
 
 Spillerprofil på Kongsvingers nettsider
 NIFS.no – Frejds spillerprofil hos Norsk & Internasjonal fotballstatistikk

Svenske fotballspillere
Fotballspillere for IF Elfsborg
Fotballspillere for UD Las Palmas
Fotballspillere for GAIS
Fotballspillere for Raufoss IL
Fotballspillere for Kongsvinger IL Toppfotball
Fotballspillere for Sandnes Ulf
Utenlandske fotballspillere i Norge
Joseph Lapira

Joseph «Joe» Lapira (født 13. august 1986 i Rochester i USA) er en irsk-amerikansk fotballspiller som for øyeblikket spiller i angrep for Nybergsund.

Lapira kom til Nybergsund etter å ha spilt for flere amerikanske amatørklubber. Han har også vært på prøvespill i Skottland både hos Rangers FC og Aberdeen FC, men uten å få kontrakt. Lapira har gjennom sin irskfødte mor fått én landskamp for , som var mot  i mai 2007.

Eksterne lenker 
 
 NIFS.no – Lapiras spillerprofil hos Norsk & Internasjonal Fotballstatistikk

Irske fotballspillere
Personer fra USA av irsk opphav
Fotballspillere for Nybergsund IL-Trysil
Personer fra Rochester
Fødsler i 1986
Lucas Glover

Lucas Hendley Glover (født 12. november 1979 i Greenville, Sør-Carolina) er en amerikansk profesjonell golfspiller.

Glover ble profesjonell i 2001.  Etter spill på Nationwide Tour i 2002 og 2003, ble han kvalifisert for PGA-touren i 2004.  I debutsesongen klarte han cuten 17 ganger og fikk to topp-ti-plasseringer.  Likevel klarte han ikke å beholde kortet, men måtte til PGAs kvalifiseringsskole for 2005, der han klarte å få igjen kortet med et nødskrik.

2005 ga ham hans første seier på touren, i Funai Classic at the Walt Disney World Resort.  Han endte sesongen på 30.-plass på pengelisten.  I 2006 ble det ingen seire, men ni topp-ti-plasseringer, og en 21.-plass på pengelisten.

Først i 2009 kom den neste seieren, major-turneringen US Open.

Meritter

Seire på PGA-touren 
 2011 Wells Fargo Championship
 2009 US Open
 2005 Funai Classic at the Walt Disney World Resort

Seire på Nationwide Tour 
 2003 Gila River Classic at Wild Horse Pass Resort

Presidents Cup 
 2007

Eksterne lenker 
 

Golfspillere fra USA
Fødsler i 1979
Vintersorg

Vintersorg er et folk / viking / progressiv / black metal band fra Skellefteå i Västerbottens län, Sverige. Bandet ble stiftet i 1994 av Andreas Hedlund og med noen få andre musikere – opprinnelig under navnet Vargatron (norsk: «Ulvetrone») – med hensikt å basere seg på et musikalsk fundament i black metal, men med hovedsakelig ren sang og mer sporadisk bruk av dyster vokal. Bandet ble oppløst sommeren 1996 og ble senere gjenoppstått under navnet Vintersorg som et enmannsband bestående av «Vintersorg» (Andreas Hedlund), med EP-platen Hedniskhjärtad som ble først utgitt i juli 1998, følgenede kom debutalbumet Till Fjälls i desember 1998. Navnet Vintersorg ble hentet fra bokserien Sagaen om Isfolket av norsk-svenske Margit Sandemo, der karakteren «Vintersorg» er sønn av en stor hedensk leder.

Vintersorg var et soloprosjekt av Andreas Hedlund frem til utgivelsen av studioalbumet Cosmic Genesis i november 2000. Etter at Mattias Marklund begynte i bandet som fullt bandmedlem, ble Vintersorg en duo (referert som «The Vintersorgs»). Andreas Hedlund er også medlem i det norske black metal-bandet Borknagar fra Bergen, og begge medlemmene var tidligere med i det svenske folk metal-bandet Otyg fra Skellefteå.

Under innspillingene til Vintersorgs EP-plate Hedniskhjärtad og de to studioalbumene Till Fjälls og Ödemarkens son, var «Vargher» (Marcus E. Norman) – fra bandene Havayoth, Naglfar og Ancient Wisdom – ansvarlig for programmeringen av trommene. Ifølge et intervju pleide «Vintersorg» (Andreas Hedlund) å synge trommelinjene for ham, og «Vargher» transkriberte dem. I studioalbumet Cosmic Genesis programmerte «Vintersorg» trommene selv.

Bandet har gjennom årene utviklet fra å gjøre folk metal til et mer post-black metal-sound (såkalt «blackgaze»), og har også blitt mer progressiv. Bandets åttende studioalbum, Orkan, ble utgitt i juli 2012, deretter Naturbål i juni 2014, og senest Till Fjälls del II i juni 2017.

Bandmedlemmer

Nåværende medlemmer 
 «Vintersorg» (Andreas Hedlund) – vokal, gitar, bassgitar, keyboard og programmering (1994—)
 Mattias Marklund – gitar og bakgrunnsvokal (1999—)
Simon Lundström – bassgitar og bakgrunnsvokal (2015—)

Turne medlemmer 

 Benny Hägglund – trommer (2000—2004)
 «Vidvandre» (Christer Pedersen) – keyboard (2000)
 Andreas Stenlund – gitar (2001—2002)
 Nils Johansson – keyboard (2001—2003)
 «Tyr» (Jan Erik Tiwaz) – bassgitar og bakgrunnsvokal (2003—2004)
 Markus Sundquist – keyboard (2003—2004)
 Johan Lindgren – bassgitar (2004)

Studiomusikere 
 Steve DiGiorgio – bassgitar
 Asgeir Mickelson – trommer
 Lars Nedland – hammondorgel og vokal
 Benny Hägglund – trommer
 Johan Lindgren – bassgitar

Diskografi

Studioalbum

EP

Singler

Referanser

Eksterne lenker 
 
 

 
Folk metal-band
Svenske black metal-band
Band etablert i 1994
Per A. Thorbjørnsen

Per Armand Thorbjørnsen (født 3. juli 1952 i Bergen) er en norsk politiker som representerer Venstre. Han var gruppeleder for Stavanger Venstres bystyregruppe 1991–2019. Han var medlem av formannskapet 1991–2019 og kommunalutvalget 1995–2019.

Thorbjørnsen var leder for kommunalstyret for miljø og utbygging 2015–2019. Han var nestleder av kommunalstyret for levekår 2011–2015. 

Han er en sterk tilhenger av kollektivtransport, og han har engasjert seg sterkt i debatten om Stavangers utfordringer innen en rekke områder, blant annet helse, kollektivsatsing og bymiljø.

Han var i 13 år, fra 1982 til 1995, med i ledelsen av Rogaland A Senter. I 1995 ble han daglig leder for stiftelsen Psykiatrisk Opplysning. Han var med å bygge organisasjonen til å bli et sterkt talerør for psykisk helse. I 14 år var han organisatorisk leder for Schizofrenidagene som har vokst til å bli den største konferanse i Norden innen sitt fagområde.

Under landsmøte til Venstre i 2012 var hovedtema for møtet velferdspolitikk. Grunndokumentet med forslag til ny politikk var lagt fram av et utvalg ledet av Thorbjørnsen.

Kilder 
 Rosenkilden om Per A. Thorbjørnsen
 Venstre om Per A. Thorbjørnsen

Referanser 

Lokalpolitikere i Stavanger
Venstre-politikere i Rogaland
Det andre slaget ved Bornholm (1565)

Det andre slaget ved Bornholm som også er bedre kjent som slaget ved Bornholm, er det blodigste sjøslaget i historien mellom nordiske folk som hadde funnet sted. Under den nordiske syvårskrigen sloss svenskene med danskene som var i allianse med den tyske byen Lübeck, om herredømmet over Østersjøen og oppgjøret mellom Bornholm og Rügen var krigens største sammenstøt til sjøs med 48 svenske og 35 allierte krigsskip. 

De allierte ble påført et avgjørende nederlag med tapet av flaggskipet «Jægermester» samt admiral Otto Rud som måtte overgi seg til sin svenske motpart, Klaes Horn. Tapstallene og antall tapte skip er usikkert, men er senere oppgitt til over 4 000 mann hos de allierte inkludert krigsfanger og opptil 2 000 mann hos svenskene som hadde tapt flere skip.

Sjøslag under den nordiske syvårskrigen
Konflikter i 1565
1565 i Danmark
1565 i Sverige
Linux Mint

Linux Mint er et grafisk operativsystem og en linuxdistribusjon for personlige datamaskiner. Det var i 2013 det mest brukte Linux-skrivebordsmiljøet i verden.Hovedversjonen av Linux Mint er basert på (og fullt ut kompatibelt med) Ubuntu, men med forskjeller i det grafiske grensesnittet. Ved første øyekast likner skrivebordet mer på Windows, med likheter som enkelt oppgavelinje og en meny nederst i venstre hjørne.

Linux Mint fokuserer på ut-av-boksen-funksjonalitet ved å inkludere et variert utvalg av fri og åpen programvare.

Utgaver 
Samtlige Linux Mint-utgaver kommer med støtte for 32-bit og 64-bit maskinvare. Linux Mint benytter hovedsakelig Ubuntu som pakkebase for installasjon av programvare.

Hovedutgaven 
Hovedutgaven (Main Edition) av Linux Mint benytter seg av skrivebordmiljøet Cinnamon.

Også andre skrivebordmiljøer for Linux Mint finnes, som Mate, KDE og Xfce. Bak disse utgavene står imidlertid ikke opphavsmannen Clement Lefebvre selv, men bidragsydere i fellesskapet rundt Linux Mint.

Linux Mint Debian Edition (LMDE) 
Linux Mint Debian Edition (LMDE2 Betsy), som ble publisert i april 2015, er basert på Debian og har ingen avhengigheter av Ubuntu.

LMDE mangler noe funksjonalitet og mangler blant annet støtte for spesialtilpassede eller personlige programkilder, såkalte PPA-er. Det er mindre brukerbase og samfunnet som kan gi hjelp og støtte er mindre. LMDE er derfor beregnet for mer erfarne brukere.

OEM og «No Codec»-utgave 
OEM-utgaver for maskinvareleverandører samt «no codecs»-utgaver som ble laget av hensyn til lovgivning ble fra Mint 18 (Sarah) fjernet for å redusere vedlikehold av antall installasjonsversjoner. Dette er nå ivaretatt gjennom valg i løpet av selve installasjonen.

Versjoner 
Linux Mint benytter Ubuntu som base og følger derfor dens utgivelsesyklus. En ny Linux Mint-versjon er gjerne tilgjengelig rundt to måneder etter Ubuntu-versjonen. Hver versjon av Linux Mint får et kallenavn etter jentenavn.

Opprinnelig var det to Linux Mint-utgivelser per år. Etter Linux Mint 5 i 2008, ble hver fjerde utgivelse en såkalt LTS-versjon (langtids støttet i fem år).

En ny utgivelsestrategi ble lansert med Linux Mint 17, hvor nye hovedversjoner (f.eks fra versjon 17 til versjon 18) skal bygge på en LTS-versjon med Ubuntu som base.

Ved ny hovedversjon oppdateres systemets kernel og drivere. Dette skjer imidlertid ikke ved mindre punktoppdateringer (f.eks fra 17.1 til 17.2 osv). Punktoppdateringer ansees derfor som tryggere og gjøres enkelt i systemets oppdateringsbehandler

Det er mulig å oppdatere mellom hovedversjoner (f.eks fra versjon 17 til versjon 18), men da gjennom en spesifikk rutine Linux Mint-teamet mener er tilpasset mer erfarne brukere.

Linux Mint-teamet sin filosofi er likevel «If it ain’t broke, don’t fix it». Om alt fungerer, bør brukere vite at det alltid er en fare for problemer ved installasjon av ny versjon.

Se også 
Liste over Linux-distribusjoner

Noter

Referanser

Eksterne lenker 
 

Linuxmaler
Debianderivater
Ubuntuderivater
Linuxdistribusjoner lansert i 2006
Buskerud hovedgård

Buskerud hovedgård (også kalt Buskerud gård) er en gammel storgård og godseiendom i Modum kommune, som har gitt navn til Buskerud fylke. Gården het opprinnelig Biskopsrud og ligger på vestsida av Drammenselva ved Åmot. Den er trolig ryddet på 1000- eller 1100-tallet og den tilhørte i middelalderen biskopen av Hamar. Ved reformasjonen (ca. 1536–1539) overtok kongen alt kirkens gods og gården ble bosted for kongens fogder. 

Gården hadde svære privilegier, så som skattefritak, og fritak for verneplikt, både for eierne og de som arbeidet på gården. Gården hadde førsterett på tømmerkjøp i fire mils omkrets og også retten til laksefiske i Døvika (ved Døvikfoss). Fram til 1657 var det 16 kongelige fogder på Buskerud. Ikke alle nøyde seg med den betalingen de fikk for jobben med å drive inn skatter og avgifter. Mange av dem drev med handelsvirksomhet med trelast, skoghandel og gårdhandel. Ikke minst drev de pantsetting av gårdsbruk som hadde dårlig økonomi. Mange av fogdene så at laksefisket i Døvika var vel så lønnsomt som selve gårdsdriften.

Kongens økonomi gjode at han måtte selge gården. De mest kjente eierne var Collett-familien. Peter Collett (født 1740) kjøpte gården i 1762 og den var i familiens eie fram til 1883. Gården ble bl.a. eid av høyesterettsdommer Peter Collett, av sønnen John Collett og sønnesønnen Albert Collett. I Collettiden ble det oppført en herskapsbygning med navnet Colletthuset.

Gården er nå skole. Buskerud landbruksskole (nå Buskerud videregående skole avd. Buskerud) startet undervisningen i 1912.

Referanser

Eksterne lenker 

 Rosthaug videregående skole

Artikler 
 

Gårder i Modum
Kulturminner i Modum
Herregårder i Norge
Skoler i Viken
Randy Couture

Randy Couture (født 22. juni 1963) er en amerikansk gresk-romersk bryter, bryter, MMA-utøver og skuespiller. 

Han er én av to utøvere (den andre er BJ Penn) som har holdt mesterskapstitler i to forskjellige vektklasser, tungvekt og lett tungvekt, i MMA-organisasjonen Ultimate Fighting Championship. Han er også den eneste som har holdt deres tungvekttittel ved fem forskjellige anledninger. Han er i tillegg et medlem i UFCs Hall of Fame, og har spilt i flere spillefilmer, bl.a. The Scorpion King 2, Redbelt, The Expendables, Relentless og Big Stan.

Referanser

Eksterne lenker 
 
 
 

MMA-utøvere fra USA
UFC tittelholdere
Personer fra Everett
Andrés Gómez

For den meksikanske basketballspilleren, se Andrés Gómez (basketballspiller)

Andrés Gómez (født 27. februar 1960, i Guayaquil, Ecuador) er en venstrehendt tidligere profesjonell tennisspiller fra Ecuador.

Tenniskarrieren 
Andrés Gómez ble profesjonell ATP-spiller i 1979 og spilte tourtennis til 1995. Han vant totalt 21 single- og 33 doubletitler. Som best var han ranket som nummer 4 i single (juni 1990) og som nummer 1 i double (september 1986). Han spilte totalt inn 4,385,130 amerikanske dollar i prispenger.

Gómez var en meget dyktig singlespiller, spesielt på grusunderlag. Han vant sine 21 titler 1981-91, 16 av disse i grusturneringer. Hans beste sesong var 1984, da han vane 5 singletitler på ATP-touren. Blant merittene er to seire i det åpne italienske mesterskapet (1982, finaleseier over amerikaneren Eliot Teltscher med 6-2, 6-3, 6-2 og 1984, finaleseier over amerikaneren Aaron Krickstein med 2-6, 6-1, 6-2, 6-2). Han finalebeseiret også spillere som Yannick Noah og Mats Wilander i grusturneringer. 

Sin største singletittel vant Gómez i 1990 i French Open, da han beseiret amerikaneren Andre Agassi i finalen.    
 
Gómez hadde også stor suksess som doublespiller under hele karrieren, men fremforalt i starten av den. Sesongene 1980-81 vant han sammenlagt 12 titler. Han vant hele 18 av sine doubletitler sammen med chileneren Hans Gildemeister, deriblant det italienske åpne mesterskapet 1981. Blant doublemerittene er 2 GS-titler som han vant med andre  partnere. Den første GS-tittelen vant han i US Open 1986 sammen med Slobodan Živojinović) gjennom finaleseier over svenskene Joakim Nyström/Mats Wilander (4-6, 6-3, 6-3, 4-6, 6-3). I French Open 1988 spilte han i par med spanjolen Emilio Sánchez. Paret nådde finalen der de møtte John Fitzgerald/Anders Järryd som de beseiret med 6-3, 6-7, 6-4, 6-3.

Grand Slam-finaler, single (1)

Titler (1)

Øvrige Grand Slam-titler 
 French Open
 Double – 1988 (med Emilio Sánchez)
 US Open
 Double – 1986 (med Slobodan Živojinović)

Referanser

Kilder 
 ATP, spillerprofil

Eksterne lenker 
 

Ecuadorianske tennisspillere
Charlie Mariano

Charlie Mariano (født 12. november 1923 i Boston, Massachusetts, død 16. juni 2009 i Köln i Tyskland) var en amerikansk jazz-saksofonist.

Biografi 
Han har spilt med et av Stan Kentons storband, Toshiko Akiyoshi (som ble hans kone), Charles Mingus, Eberhard Weber, Jon Christensen, the United Jazz and Rock Ensemble, Embryo og tallrike andre, kjente musikere. 

En tid reiste han i forskjellige land i Asia, blant annet India, hvor han lærte seg å spille nadaswaram, en tradisjonell obo fra Sydindia. I denne tiden gjorde han en rekke opptak sammen med lokale musikere. Disse opptakene regnes som pionéropptak i sjangeren verdensmusikk.

Fra 1971 oppholdt Mariano seg hovedsakelig i Europa, og slo seg senere ned i Köln i Tyskland hvor han bodde sammen med sin tredje kone, maleren Dorothee Zippel. Han hadde 6 døtre (blant dem, soul/jazz-sangeren Monday Michiru fra ekteskapet med Akiyoshi), 6 barnebarn og 2 oldebarn.

Diskografi

Som bandleder 
 Charlie Mariano Octet 1949 
 Charlie Mariano: Boston All Stars 1951 
 Charlie Mariano Quartett 1955 
 Charlie Mariano: Folk Soul 1967
 Sadao Watanabe & Charlie Mariano: Iberian Waltz (Denon, 1967)
 Charlie Mariano: Reflections 1974 
 Philip Catherine – Charlie Mariano – Jasper van't Hof: Sleep My Love 1979 
 Charlie Mariano & Karnataka College of Percussion: Jyothi 1983 
 Shigihara – Mariano – Wells – Küttner: Tears of Sound 1984 
 Charlie Mariano Group: Plum Island 1985 
 André Jaume & Charlie Mariano: Abbaye de l´epau 1990 
 Charlie Mariano – Jasper van't Hof: Innuendo 1992
 Charlie Mariano & Friends: Seventy 1993
 Nassim, 1997
 Charlie Mariano: Bangalore, 1998
 Jasper van't Hof, Charlie Mariano, Steve Swallow: Brutto Tempo 2001

Som medmusiker 
 The Toshiko - Mariano Quartet, 1961
 Charles Mingus – The Black Saint and the Sinner Lady, 1963
 Embryo We keep on, 1973
 Pork Pie Transitory, 1974
 Eberhard Webers Yellow fields, 1975  Silent Feet 1978 & Little movements 1980
 André Jaumes & Charlie Mariano Abbaye et lépau, 1990
 Charlie Mariano Bangalore, 1998
 Theo Jörgensmann Fellowship, 2005
 Charlie Mariano & Dieter Ilg Due, 2005 Joanna Rimmer Dedicated to..... Just Me! (Sam Productions, 2008)
 Supersister – Iskander'', 1973

Referanser

Eksterne lenker   
 
 
 
    Charlie Mariano Tribute
 Charlie Marianos Biorafi
 allmusic.com

Personer fra Boston
Jazzsaksofonister fra USA
Merete Lingjærde

Merete Mørk Lingjærde (født 28. april 1962) er en norsk danselærer. Hun er utdannet ved Statens balletthøgskole i 1986. 

Lingjærde har undervist siden 1979. Hun har undervist på Carte Blanche i Oslo og flere private ballettskoler. Lingjærde er dosent og programansvarlig for bachelorstudiet i jazzdans ved Kunsthøgskolen i Oslo, hvor hun siden 1990 har koreografert 17 av skolens forestillinger. Hun er valgt til Kunsthøgskolens prorektor i perioden 2015–2019.

Hun er initiativtakeren til Oslo Danse Ensemble, hvor hun gjennom de siste 24 årene har fungert som produksjonsleder så vel som kunstnerisk leder. I 2006 og 2007 var hun juryleder i Dansefeber. I 2006 sammen med Jan Ivar Lund, Vibeke Sørlie og Lars Undli, i 2007 sammen med Vibeke Sørlie og Geir Bie. Dette ble stor suksess. I 2008 var hun den norske representanten i dommerpanelet på So You Think You Can Dance Skandinavia sammen med danske Niclas Bendixen og svenske Fredrik «Benke» Rydman.  

Lingjærde har vært dommer i ''Skal vi danse på TV 2 siden sesong 11 i 2015.

Utmerkelser 
 1999: Kritikerprisen på vegne av Oslo Danse Ensemble
 2014: Danseinformasjonens ærespris sammen med Toni Ferraz og Nina Lill Svendsen
 2014: Kongens fortjenstmedalje

Referanser

Eksterne lenker 
 

Norske koreografer
Kongens fortjenstmedalje i sølv
Skal vi danse-dommere